AKCIONI PLAN ZA IMPLEMENTACIJU PREPORUKA SKUPŠTINE GRAĐANA

Akcioni plan za implementaciju preporuka Skupštine građana Mostara sastoji se od pet tematskih cjelina koje su prikazane u zasebnim tabelama, a svi parametri koji su dosada odrađeni prikazani su u tabelarnoj stavci INDIKATORI (pogledati u priloženoj tabeli).

TEMATSKE CIJELINE AKCIONOG PLANA SU:

**Tematska cjelina: 1.** Uređenje zelenih površina i upotreba javnih prostora i stvaranje novih

**Tematska cjelina: 2.** Podizanje svijesti i edukacija građana i građanki

**Tematska cjelina: 3.** Reorganizacija javnih komunalnih preduzeća

**Tematska cjelina: 4.** Upravljanje otpadom

**Tematska cjelina: 5.** Institucionalizacija Skupštine građana kao pravni okvir za daljnje djelovanje

Prema preporuci Skupštine građana Grad Mostar poduzeo je niz aktivnosti koji se tiču unapređenja javnoga zelenila i gradske čistoće:

* Revitalizacija postojećih zelenih partera oko stambenih blokova, sa ciljem povećanja broja dendro-kultura (lišćara i četinara) i ostalih hortikulturnih elemenata. Ista se planiraju nadomjestiti u periodu od 3 godine kroz jesenju i ranu proljetnu sadnju. Radi s o par stotina stabala pa sadnju tih gabarita nije moguće obavit u kraćem roku, jer je potrebno osigurati dodatna materijalna sredstva.
* U periodu April – Jul 2022 godine izvršena je rekonstrukcija zelenila kružnih tokova na lokalitetima: Rondo, Splitska Ulica, Ulica Kralja Tomislava, Ulica Kneza Višeslava, Kružni tok na Sjevernom izlazu iz grada. Na navedenim lokacijama postavljeni su automatizirani vodo-natapni sistemi za zalijevanje zasađenog bilja.
* U 2022 godini također zasađene su nove zelene površine u razdjelnom pojasu u Ulici A. Starčevića sa pratećim drvoredom brijesta. Izvršena je sadnja u razdjelnom pojasu u Ulici Kralja Tomislava i djelu Rudarske ulice. Na navedenim lokalitetima ugrađeni su i sistemi za navodnjavanje. Puštena je u rad bušotina (vodozahvat sa pumpom) koji se nalazi iza Gimnazije Fra Grge Martića.
* U planu je i sadnja novih zelenih površina razdjelnog pojasa i kružnog toka na Južnom izlazu iz grada spoja sa magistralnim putem M17, zatim popuna sadnicama razdjelnog pojasa u Ulici Blajburških Žrtava.
* Ugrađen je vodonatapni sistem na južnom kružnom toku kod spoja na magistrani put M17
* U 2022. godini Grad Mostar izvršio je nabavku 25 metalnih korpi, 9 betonskih parkovskih korpi i 6 okruglih kanta, koje su raspoređene po gradu.
* U Proteklom periodu obavljena su dva sistemastka košenja SRC Buna, sanitarne sječe 8 stabala unutar Rekreaciong Centra Buna i 5 X čišćenje cijele površine SRC-a. Sistemastko košenje i čišćenje Park Šume Bare (Strim staze) obavljeno je krajem Maja, u planu je do kraja godine odraditi još dva čišćenja i košenja navedenih rekreacionih zona. Postavljeni gabioni za pregrađivanje Bunice.Postavljeno 8 WC kabina. Postavljeno 7 kontejnera i 10 kanti od 110 l za otpad koje se jednom tjedno prazne. Postavljene zapreke za reguliranje parkiranja unutar RRC Bunica.
* Radi se i na povećanje broja sezonskih radnika u javnim preduzećima za potrebe održavanja javnih zelenih površina u vegetacijskoj sezoni za potrebe poslova košenja, uklanjanja izdanaka i izbojaka sa stabala te okopavanja grmova i kvertira oko stabala. Prepoznata je potreba da se izvrši dodatna obuka radnika u komunalnim preduzećima za poslove održavanja javnih zelenih površina, posebno u poslovima koji iziskuju stručno poznavanje fiziologije bilja kako bi se vršile tehničke mjere rezidbi na pravilan i funkcionalan način.

IMPLEMANTACIJA SREDTSVA UPLAĆENIH OD STRANE VIJEĆA EVROPE

* U 2022 godini u saradnji sa Vijećem Evrope planirana je hortikulturna rekonstrukcija zelenih površina školskih dvorišta JU OŠ Mustafa Ejubović Šejh Jujo u iznosu od 3.252,40 eura.
* Za uređenje školskog dvorišta i okolnog prostora oko OŠ Ilije Jakovljevića u Centru 2, planirana su sredstva u iznosu od 6.674,40 eura. Sredstva će se iskoristiti za hortikulturno uređenje unutarnjeg ulaznog partera u školu, kao i prostor oko škole koji je potrebno ozeleniti dodatno stablima lišćara i četinara.
* Od sredstava koja su osigurana grantovima Vijeća Europe planirano je nabaviti još 35 metalnih kanta u iznosu od 11.534,40 eura, te 10 betonskih kanta za otpatke u iznosu od 1.692,40 eura.
* Za aktivnosti vidljivosti kampanje podizanja svijesti o ekologiji, planirana su sredstva u iznosu od 11.846,40 eura. Potrebno je odraditi kampanju projekta sa pratećim logom Vijeća Evrope (npr. određena edukacijska predavanja za učenike osnovnih škola, izrada banera, plakata, triptiha itd).

Realizacija svih pobrojanih aktivnosti finasiranih novcem Vijeća Evrope u ukupnom iznosu od 35000 Eura i 3500 Eura (udio grada Mostar od 10% novca od ukupnog iznosa projekta), treba da se završi do 15.12. 2022 godine, kada će se podnijeti ukupna izvještaj sa predočenjem računa za obavljanje poslove.